| INFORMATION TIL LÆRERE/PÆDAGOGER**Handz & Mindz er for elever i udskolingen, der modtager specialundervisning. Handz & Mindz er en tilbagevendende begivenhed, som blev afholdt med stor succes første gang i 2021, og som i 2024 afholdes den 17. maj fra kl. 9-12 på Havredal Praktiske Uddannelser, Smedevej 4, 7470 Havredal.** Handz & Mindz er et uddannelsesarrangement for elever med specielle forudsætninger. På Handz & Mindz kan eleverne dyste i aktiviteter, der er særligt tilpasset deres faglige niveau og samtidig stifte bekendtskab med nogle af de mange muligheder for erhvervsretninger som unge med særlige behov kan dygtiggøre sig indenfor efter grundskolen. Det bliver en festlig dag med masser af faglige udfordringer, læring og underholdning. **Din rolle som lærer/pædagog**Der kommer omkring 15 virksomheder med hver deres stand. Selve øvelserne foregår på den måde, at jeres elever i samlet flok går mellem hver virksomhed, hvor der er en øvelse /opgave hvert sted. De er på hver stand i ca. 10 min hvorefter der bliver givet signal til at gå videre til næste virksomhed (Loop-tanken) I deltager som lærere/pædagoger under hele arrangementet, hvor I følger jeres elever rundt på standene og støtter de elever, der måtte have behov herfor. Det er vigtigt at I går rundt sammen med de unge og guider dem til at tage del i aktiviteterne alt efter deres funktionsniveau. Arrangementet skulle gerne give jer som lærere/pædagoger og vejledere nye muligheder for at kende jeres elev og dennes interesse og dermed bedre kan støtte ved overgange efter grundskolen.Det er gratis at deltage i arrangementet og der vil være gratis forplejning i løbet af dagen. Alle deltagende elever modtager et diplom ved dagens afslutning og vinderne af de forskellige konkurrencer hos virksomhederne får naturligvis en præmie. Handz & Mindz foregår primært udendørs og i en maskinhal med åbne sider. **Tilmelding**Der er nu åbent for tilmelding på KLC-portalen via følgende link [Handz & Mindz | KLC Viborg](https://klcviborg.dk/grundskole/handz-mindz) , hvor I skal tilmelde jeres skole frem til den 10. april. Der bliver ca. 14 dage før arrangementet sendt et program til skolen, med alle praktiske informationer om f.eks. program for dagen, transport- og parkeringsforhold, hvileområder mm. Hvis din skole/institution ikke kan tilgå KLC, så kan I tilmelde jer ved at sende en mail på Khoe@jobcenterviborg.dk**Vi ses til Handz & Mindz 2024** |
| --- |

|  |
| --- |
|  |
|  |